
у отвореном поступку за јавну набавку услуга – Израда пројектно-техничке документације са техничком контролом за Парк на Телепу
Шифра: ОП-У-9/24

закључен у Новом Саду, дана _____________ године, између:

1. ГРАДА НОВОГ САДА - ГРАДСКА УПРАВА ЗА ЗАШТИТУ ЖИВОТНЕ СРЕДИНЕ, улица Руменачка 110а, 21113 Нови Сад, ПИБ 103767920, матични број 08839859, коју заступа мр Драгица Бранковић, в.д. начелника Градске управе за заштиту животне средине (у даљем тексту: Наручилац), и
2. _________________________________________________________________________ са седиштем у _____________________, улица __________________________________________ број _____, ПИБ: _______________, матични број: _______________ кога заступа ________________________________ (у даљем тексту: Добављач).

АКО ЈЕ ДАТА ЗАЈЕДНИЧКА ПОНУДА/ПОНУДА ГРУПЕ ПОНУЂАЧА:
2. Групе понуђача коју чине: 
2.1__________________________________________________ из ______________________,
                       (навести пословно име из извода АПР) 
ул. ____________________________________________________ бр____, ПИБ:______________, матични број: ______________________ и 
2.2__________________________________________________ из ______________________,
                       (навести пословно име из извода АПР) 
ул. ____________________________________________________ бр____, ПИБ:______________, матични број: ______________________ и 
2.3__________________________________________________ из ______________________,
                       (навести пословно име из извода АПР) 
ул. ____________________________________________________ бр____, ПИБ:______________, матични број: ______________________и 
(у даљем тексту: Добављач), а коју заступа ___________________________________________. 
                                                                                             (навести име и презиме) 
Чланови групе понуђача одговарају неограничено солидарно Наручиоцу за извршење преузетих обавеза. 

АКО ЈЕ ПОНУДА ДАТА СА ПОДИЗВОЂАЧЕМ/ПОДИЗВОЂАЧИМА:
Добављач је део набавке која је предмет овог уговора и то _____________________________________________________________________________________________ 
(навести део предмета који ће извршити подизвођач)
поверио подизвођачу ___________________________________________________________________________ 
                                                                                 (навести пословно име подизвођача)
из __________________, ул.__________________________________________,бр._____, ПИБ:______________, матични број: ______________________, а што чини _______% од укупне уговорене вредности.
Добављач је део набавке која је предмет овог уговора и то _____________________________________________________________________________________________ 
(навести део предмета који ће извршити подизвођач)
поверио подизвођачу ___________________________________________________________________________ 
                                                                                 (навести пословно име подизвођача)
из __________________, ул.__________________________________________,бр._____, ПИБ:______________, матични број: ______________________, а што чини _______% од укупне уговорене вредности.
Добављач је део набавке која је предмет овог уговора и то _____________________________________________________________________________________________ 
(навести део предмета који ће извршити подизвођач)
поверио подизвођачу ___________________________________________________________________________ 
                                                                                 (навести пословно име подизвођача)
из __________________, ул.__________________________________________,бр._____, ПИБ:______________, матични број: ______________________, а што чини _______% од укупне уговорене вредности.

За уредно извршење уговорних обавеза од стране подизвођача одговара Добављач, као да је сам извршио делове набавке поверене подизвођачу/има из става 1. / и 2 / ове тачке.

	Уговорне стране сагласно констатују:
- да је Наручилац, на основу члана 52. Закона о јавним набавкама („Службени гласник РС“, бр. 91/19 и 92/23) и подзаконских аката којима се уређује поступак јавне набавке, спровео отворени поступак за јавну набавку услуга – Израда пројектно-техничке документације са техничком контролом за Парк на Телепу, ради закључења уговора, 
- да је Добављач доставио понуду која у потпуности одговара спецификацији услуга из конкурсне документације, и
- да Наручилац преузима обавезе по овом уговору само до вредности одобрених средстава за текућу буџетску годину, а да ће евентуалне обавезе које би доспевале у наредној буџетској години бити реализоване највише до износа средстава која ће за ту намену бити одобрена у тој буџетској години.

Предмет уговора
Члан 1.
Предмет овог уговора је набавка услуга - Израда пројектно-техничке документације са техничком контролом за Парк на Телепу (у даљем тексту: услуге), у свему према спецификацији Наручиоца и понуди Добављача. 
Врста, количина и цена услуга из става 1. овог члана исказане су у обрасцу структуре цене, техничкој спецификацији и понуди Добављача, број: ______ од ______________ године, које чине саставни део овог уговора. 

Вредност уговора 
Члан 2.
Уговорена вредност за услуге из члана 1. овог уговора износи _______________ динара без обрачунатог пореза на додату вредност, а са урачунатим порезом на додату вредност износи _______________ динара.

Надзор над реализацијом уговора
Члан 3.
За потребе праћења реализације уговора в.д. Начелника Градске управе за заштиту животне средине овластиће лице/а о чему ће обавестити другу уговорну страну.
Добављач је у обавези да са овлашћеним лицем Наручиоца усагласи садржај докумената и предложена решења. Овлашћено лице Наручиоца није овлашћено да у име Наручиоца преузима било какве нове уговорне и финансијске обавезе, ван обавеза наведених овим уговором.

Рок и начин извршења предметне услуге
Члан 4.
Добављач је у обавези да пројектно-техничку документацију (ИДП, ИДР, ПГД и ПЗИ) изради односно грађевинску дозволу исходује у року од ______ календарских дана од дана закључења уговора. 
Добављач је у обавези да утврди резерве воде за потребе заливног система у року од ______ календарских дана од дана закључења уговора.
У уговорени рок, као и парцијалне рокове не улази време чекања на добијање услова, сагласности, дозвола и одобрења надлежних органа.
Добављач је у обавези да изради и Наручиоцу достави следећу пројектно-техничку документацију:
· ИДР - идејно решење за потребе израде Урбанистичког пројекта;
· ИДР - идејно решење за локацијске услове;
· ПГД - пројекат за грађевинску дозволу (са приказом свих елемената неопходних за издавање грађевинске дозволе са техничком контролом); 
· ПЗИ - пројекат за извођење (са приказом свих елемената неопходних за исходовање сагласности Министарства унутрашњих послова – сектора за ванредне ситуације);
· Техничку документацију и неопходне претходне радове за потребе обезбеђења воде за потребе заливног система:
· захтев за увид у катастар истражних поља;
· информација о локацији
· откуп геолошке документације, услови за заштитиу природе, услови за заштиту споменика
· Пројекат примењених геолошких истраживања подземних вода
· исходовање Решења којим се одобрава извођење примењених геолошких истраживања подземних вода
· Пријава радова и стручног надзора, књига евиденције
· Изградња и опремање бунара за експлоатацију
· Праћење параметара
· Хидродинамичко тестирање изворишта
· Утврђивање квалитета подземне воде (V обим)
· израда Елабората и резервама подземних вода
· исходовање Решења којим се утврђују и оверавају билансне резерве подземних вода.
Добављач је у обавези да концепт идејног решења усагласи са Наручиоцем. Усаглашен концепт Идејног решења, потписан од стране овлашћеног представника Наручиоца, основ је за даљу израду техничке документације.
Добављач је дужан да у року од 15 дана од потписивања уговора достави Наручиоцу детаљан план извршења обавеза. 
Наручилац по овом уговору примајући сваки документ Добављача постаје власник ауторских права на документ.

Члан 5.
Добављач је у обавези да пројектно-техничку документацију испоручи у 2 (два) штампана примерка и у електронском формату дигитално оверена и потписана на CD-u (3 ком).
Добављач је у обавези да следећу документацију достави на начин како је захтевано, и то: Технички опис и прорачун у Word, формат doc; Предмер и предрачун у Excel, формат xlc; Графички прилози и ситуације у Auto CAD, формат dwg. Верзија дигиталног документа мора бити достављена у захтеваним форматима. Дигитални формат мора бити у отвореном облику, што значи да сва документа морају бити достављена у отвореној форми, у зависности од тога у којој је форми документ рађен, али за следеће апликације обавезно је:
-	MS Word документ отворен без сигурносне заштите,
-	MS Excel документ отворен без икаквог скупа сигурносних карактера са свом формулацијом која је основа документа, и
-	Auto CAD документ отворен са свим коришћеним медијима, мапама, сликама итд.
Након завршетка уговорених услуга, овлашћена лица Наручиоца и Добављача потписаће Записник о коначном извршењу предметних услуга у 4 (четири) истоветна примерка, од којих по 2 (два) примерка за сваку уговорну страну.

Средства финансијског обезбеђења
Члан 6.
Добављач је дужан да најкасније у року од 10 (десет) дана од дана потписивања уговора као средство финансијског обезбеђења за испуњење уговорних обавеза преда наручиоцу бланко соло меницу.
Меница мора бити оверена печатом и потписана од стране лица овлашћеног за заступање (лице наведено у ОП обрасцу, које не сме имати ограничење у располагању средствима на износ који је мањи од износа менице), а уз исту мора бити достављено од стране истог лица потписано, попуњено и оверено менично овлашћење–писмо, са назначеним износом од 10% укупне вредности уговора без урачунатог пореза на додату вредност, као и доказ о регистрацији менице у Регистру меница и овлашћења Народне банке Србије и фотокопију картона депонованих потписа који је издат од стране пословне банке коју Добављач наводи у меничном овлашћењу–писму. 
Средство финансијског обезбеђења из става 1. овог члана мора да важи најмање тридесет дана дуже од рока из члана 4. став 1. овог уговора.
Уколико меница из става 1. ове тачке не буде искоришћена, биће враћена Добављачу након реализације предмета уговора у целости, а на писани захтев Добављача.
Уколико Добављач не обезбеди и не преда Наручиоцу предметну меницу и менично овлашћење–писмо у року из става 1. овог члана, уговор се раскида. 
Наручилац може уновчити средство финансијског обезбеђења за испуњење уговорних обавеза у случају да Добављач не изврши своје уговорне обавезе у роковима и на начин предвиђен овим уговором. 
Уколико наступе околности за закључење анекса уговора којим би се рок важења уговора продужио Добављач је у обавези да продужи важење меничног овлашћења–писма за испуњење уговорних обавеза, сходно продужењу рока.

Начин плаћања
Члан 7.
Наручилац је предвидео следећу динамику плаћања:
[bookmark: _GoBack]Износ од ________________ динара са урачунатим порезом на додату вредност Наручилац ће платити у року до 45 дана од дана пријема уредно сачињеног рачуна по испоруци ИДР - идејно решење за потребе израде Урбанистичког пројекта, што ће се констатовати Записником о примопредаји наведене документације.
Износ од ________________ динара са урачунатим порезом на додату вредност Наручилац ће платити у року до 45 дана од дана пријема уредно сачињеног рачуна по испоруци ИДР - идејно решење за локацијске услове, што ће се констатовати Записником о примопредаји наведене документације.
Износ од ________________ динара са урачунатим порезом на додату вредност Наручилац ће платити у року до 45 дана од дана пријема уредно сачињеног рачуна по испоруци ПГД - пројекат за грађевинску дозволу, што ће се констатовати Записником о примопредаји наведене документације.
Износ од ________________ динара са урачунатим порезом на додату вредност Наручилац ће платити у року до 45 дана од дана пријема уредно сачињеног рачуна по испоруци ПЗИ - пројекат за извођење, што ће се констатовати Записником о примопредаји наведене документације.
Износ од ________________ динара са урачунатим порезом на додату вредност Наручилац ће платити у року до 45 дана од дана пријема уредно сачињеног рачуна по испоруци Техничке документације и извршењу неопходних претходних радова за потребе обезбеђења воде за потребе заливног система и Решења којим се утврђују и оверавају билансне резерве подземних вода, што ће се констатовати Записником о примопредаји наведене документације.

Члан 8.
Добављач је дужан да достави уредно сачињене рачуне. Уредно сачињеним рачуном сматра се документ у коме је наведен број уговора, износ задужења исказан без обрачунатог пореза на додату вредност и са обрачунатим порезом на додату вредност.
Рачун из става 1. ове тачке треба да гласи на: 
Град Нови Сад,
Градска управа за заштиту животне средине, (ЈБКЈС: 09843)
Руменачка 110а,
ПИБ: 103767920, 
са напоменом: у складу са уговором број VI-401-14/24-80.
Добављач у сваком тренутку важења уговора може фактурисати предметне услуге по ценама нижим од уговорених без посебне сагласности Наручиоца.

[bookmark: _Toc13135413]Обавезе уговорних страна
[bookmark: _Toc13135414]Члан 9.
Добављач је дужан да поступи по примедбама и захтевима Наручиоца, а на основу мишљења овлашћеног лица Наручиоца, у складу са уговореним обавезама.
У случају да овлашћено лице Наручиоца у току извршења уговорених обавеза уочи недостатке у погледу извршења предметних услуга дужно је да исте Записником о недостацима констатује и о томе преко Наручиоца писаним путем обавести Добављача.
Добављач је дужан да о свом трошку недостатке из достављеног Записника о недостацима отклони најкасније у року од 10 (десет) дана од дана пријема истог.
Трошкови такси и накнада неопходних за прибављање мишљења, услова, сагласности, дозвола и др. од стране надлежних органа, тела и институција на/за техничку документацију која је обухваћена техничком спецификацијом падају на терет Добављача.
Након завршетка уговорених услуга овлашћена лица Наручиоца и Добављача потписаће Записник о коначном извршењу предметних услуга чиме ће се сматрати да су предметне услуге извршене у целости. 
Добављач се обавезује да предметну услугу изврши у свему према законским прописима, нормативима и стандардима за ову врсту посла, под условима из конкурсне документације, техничке спецификације и прихваћене Понуде.
Током извршења предметних услуга Добављач је у обавези да, преко лица одређеног од стране Наручиоца за контакт са Добављачем, редовно обавештава Наручиоца о фази реализације предметних услуга.
Добављач се обавезује да пре упућивања докумената у процедуру за добијање одговарајућих сагласности достави Наручиоцу радну верзију докумената.
Добављач је дужан да, о свом трошку, у поступку прибављања одговарајућих мишљења, услова, сагласности, дозвола и др. на пројектно-техничку документацију која је обухваћена техничком спецификацијом изврши све измене и допуне докумената у складу са упутствима добијеним од стране надлежних органа, тела и институција који издају одговарајуће сагласности. 

Уговорна казна
Члан 10.
Ако Добављач не изврши предметне услуге у уговореном року из члана 4. став 1. овог Уговора, обавезан је да плати Наручиоцу на име уговорне казне износ од 0,5% од укупно уговорене цене за сваки дан закашњења. Закашњење ће се сматрати дозвољеним, уз примену уговорне казне, највише 8 (осам) календарских дана од истека датума наведеног као рок за коначно извршење услуге. Уколико је закашњење дуже од 8 (осам) календарских дана, примениће се одредба из члана 15. став 5. тачка 1) овог уговора.

Виша сила или друге непредвиђене околности
Члан 11.
У случају више силе или других непредвиђених околности извршавање уговорних обавеза ће се прекинути за време за које траје немогућност извршења уговорних обавеза укључујући и време неопходно за одлучивање и друго поступање по захтевима носилаца јавних овлашћења под условом да је друга уговорна страна обавештена, у року од 8 (осам) радних дана од наступања више силе или других непредвиђених околности односно од момента обраћања носиоцима јавних овлашћења.
У случају наступања више силе или других непредвиђених околности (нпр. уколико изузетно лоши климатски услови онемогућавају снимање терена и друга теренска испитивања, уколико дође до кашњења у издавању услова, мишљења и сагласности надлежних институција, уколико се у току израде пројектно-техничке документације појави потреба за изменом локацијских услова, уколико Добављачу није омогућен приступ локацији за вршење теренских радова, уколико приликом израде пројектно-техничке документације дође до повећања обима предметне јавне набавке, уколико због археолошких радова Добављачу буде онемогућен приступ локалитету и вршење теренских испитивања и мерења и слично), Добављач има право да захтева продужење рока важења Уговора за оно време за које је настало кашњење у извршавању уговорних услуга, проузроковано вишом силом или другим непредвиђеним околностима. 
Евентуалне измене уговора вршиће се на основу образложеног захтева Добављача, а по донетој одлуци Наручиоца о измени уговора, након чега уговорне стране потписују одговарајући анекс уговора.
Уговорени рок је продужен када уговорне стране у форми анекса овог уговора о томе постигну писани споразум. 
Свака Уговорна страна сноси своје трошкове, који настану у периоду трајања више силе или других непредвиђених околности, односно за период мировања Уговора услед дејства више силе или других непредвиђених околности, за који се продужава рок важења Уговора.
Уколико виша сила или друге непредвиђене околности трају дуже од 90 (деведесет) дана, било која Уговорна страна може да раскине овај уговор у року од 10 (десет) дана, уз доставу писаног обавештења другој Уговорној страни о намери да раскине Уговор.

Заштита података
Члан 12.
Уговорне стране се обавезују да ће поступати у складу са прописима који регулишу заштиту података приликом и у вези са извршењем предмета Уговора. 
Уговорне стране се обавезују да неће саопштавати, преносити и објављивати податке до којих су дошли или у које су, на било који начин, извршили увид приликом извршења обавеза по основу овог уговора, као и да ће те податке сматрати поверљивим и чувати као пословну тајну, изузев података који су већ доступни јавности и података које су уговорне стране дужне да дају по захтеву надлежних органа или у складу са прописима о слободном приступу информацијама од јавног значаја. 
Уговорне стране се обавезују да ће све податке чувати као пословну тајну у року од 5 (пет) година по реализацији овог уговора.

Промене података
Члан 13. 
Добављач је дужан да без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења Уговора. 

Комуникација
Члан 14.
Целокупна комуникација уговорних страна у вези примене одредби овог уговора вршиће се преко контакт особа, у писаној форми, редовном поштом, електронском поштом или личном доставом, на адресе контакт особа које ће уговорне стране разменити приликом потписивања уговора.  
	Уговорне стране су дужне да, без одлагања, након потписивања овог уговора, у писаној форми, једна другу обавесте о лицима која су одговорна за реализацију овог уговора, као и о евентуалној промени контакт особе и/или учесника у релизацији овог уговора и/или електронске адресе контакт особа.

Трајање и раскид уговора
Члан 15.
Уговор се сматра закљученим даном потписивања уговора од стране обе уговорне стране, а важи до реализације свих уговорних обавеза. 
Свака од уговорних страна може писаним обавештењем тражити раскид уговора у случају када друга страна не испуњава у потпуности и/или неблаговремено испуњава своје уговором преузете обавезе.
Писано обавештење из става 2. овог члана доставља се другој уговорној страни и обавезно садржи основ за раскид овог уговора.
Отказни рок износи 30 (тридесет) дана и почиње да тече од дана пријема писаног обавештења о раскиду уговора.
Наручилац задржава право да једнострано раскине овај уговор у следећим случајевима:
1) ако се утврди да Добављач неоправдано касни са пружањем услуге према утврђеном року и то дуже од 8 (осам) календарских дана;
2) ако Добављач услугу не пружа у складу са техничком спецификацијом; 
3) ако услуга коју Добављач пружа не одговара прописима и стандардима за уговорену врсту посла и/или Добављач није поступио по примедбама Наручиоца;
4) ако Добављач из неоправданих разлога прекине са пружањем услуге.
У случају раскида овог Уговора изазваног кривицом Добављача, сву штету која настане раскидом уговора сноси Добављач.

Измена уговора
Члан 16.
Све евентуалне измене и/или допуне овог уговора вршиће се на основу образложеног захтева Добављача, а по донетој одлуци Наручиоца о измени уговора, након чега уговорне стране потписују одговарајући анекс уговора.

Завршне одредбе
Члан 17.
На све што није предвиђено овим уговором, примењиваће се одредбе Закона о облигационим односима.
Сва спорна питања у тумачењу и примени овог уговора, уговорне стране ће решавати споразумно.
У случају спора уговорне стране уговарају надлежност стварно надлежног суда у Новом Саду.

Члан 18.
Овај уговор је сачињен у 8 (осам) истоветних примерака, од којих 5 (пет) примерака за Наручиоца, а 3 (три) примерка за Добављача.

	За Наручиоца
	
	За Добављача

